ኤድዋር ፊሊፕ የፈረንሣይ ጠቅላይ ሚኒስትር ሆኑ
ፕሬዚዳንታዊ ሥልጣናቸውን ትናንት የተረከቡት ኢማኑኤል ማክሮን ቀኝ ዘመሙን ኤድዋር ፊሊፕን የፈረንሣይ ጠቅላይ ሚኒስትር አድርገው ሾሙ፡፡46 ዓመት ዕድሜአቸው ላይ የሚገኙት ፊሊፕ ሎ አርቭ የምትባለው ወደብ ከተማ ከንቲባና እንደራሴም ሆነው ያገለገሉ ሲሉ የሪፐብሊካን ፓርቲው ለዘብተኛ የሚባለው ክንፍ ወገን የሆኑ ፖለቲከኛ ናቸው፡፡በ39 ዓመት ዕድሜአቸው የፈረንሣይ ፕሬዚዳንት የሆኑት ኢማኑኤል ማክሮን መንበረ-ሥልጣኑን በይፋ የተረከቡት ትናንት ዋና ከተማዪቱ ፓሪስ ላይ በተካሄደ ደማቅ የተባለ ሥነ-ሥርዓት ነበር፡፡ፕሬዚዳንት ማክሮን በቃለ-መኃላ ንግግራቸው ላይ በአውሮፓና በዓለምም የፈረንሣይን ቦታ መልሰው እንደሚያስከብሩ፤ ሃገራቸው ከሽብር ፈጠራ ጋር የያዘችውን ፍልሚያም እንደሚቀጥሉ ቃል ገብተዋል፡፡ማክሮን ባለፈው ሣምንት በተካሄደው የፕሬዚዳንታዊ ምርጫው ሁለተኛ ዙር ድምፅ ያሸነፉት ፀረ-አውሮፓ ኅብረትና ፍልሰተኛ ጠል የሆኑትን ቀኝ አክራሪ ዕጩ ማሪን ሎ ፔን አሸንፈው ነው፡፡ 